Pentecost University

De **Pentecost University** be private university wey dey Sowutuom for Greater Accra Region of Ghana. De Church of Pentecost (COP) wey establish am wey e evolve from De Pentecost Bible College wey initially train only Lay Leaders den full-time Ministers give de COP. For May 22, 2003 insyd, J. A. Kufuor, de former President of Ghana, inaugurate PUC for de Sowutuom campus. Dem induct de first PUC Council  for May 6, 2004. National Accreditation Board (NAB), Ghana accredit Pentvars for November 2004 wey  Nana Addo Dankwa Akufo-Addo wey be President of de Republic of Ghana award ein Presidential Charter for May 28, 2020 insyd . Prior say ego receive ein Presidential Charter, na de university be affiliate plus Kwame Nkrumah University of Science den Technology, University of Cape Coast, den University of Ghana. For June 1, 2020 insyd, de university announce de appointment of Rev. Prof. Kwabena Agyapong-Kodua, wey replace Apostle Daniel Okyere Walker, as de first Vice-Chancellor since de university cam turn fully-fledged.

De student population be about 3000, made up of students wey enrol for degree, certificate den professional programmes insyd.

De main campus of Pentecost University dey Sowutuom, away from Accra. Sowutuom (wey literally dey mean “ make you hold your gun”) dey within de western parts of Accra, sam quiet den serene area off de Kwashieman-Ofankor highway.

## Demma Faculties
Currently, de university get four Faculties namely, Faculty of Engineering, Science den Computing (FESAC), Faculty of Business Administration (FBA), Faculty of Theology den Mission (FTM) den Faculty of Health den Allied Sciences (FHAS). Esana get credit as de Pentecost University Graduate School (PUGS)  den de College of Foundation den Professional Studies (COFOPS) (Make you spy University website: https://pentvars.edu.gh/ for demma detailed list of all degree, certificate den professional programmes).

## Demma Professional programmes
De university sana dey run professional programmes wey dem design say ego keep students up to de latest trends for demma respective work environment insyd. Foundation den professional programmes under de COFOPS dey include:

* Association of Business Executives (ABE)
* National Computing Centre Education (NCC Education)
* Chartered Institute of Marketing (CIM UK)
* Certificate in Theology & Church Administration
* Certificate in Alternative Conflict Resolution
* Certificate in Business Administration
* Certificate in Leadership den Governance in Health Systems Management
* Certificate in Holistic Early Child Care Development
* Chartered Institute of Logistics den Transport (CILT)
* BCS Approved Centre (Professional IT Training)
* Institute of Chartered Accountants Ghana (ICAG)

## Demma Affiliations
Pentvars dey hold established agreements plus several internationally recognised bodies den Universities for Faculty, student den staff exchange, potential funding as well as collaborative research. Dese bodies dey include Saginaw Valley State University, USA; London South Bank University, Bucks New University, University of Salford den NCC Education, all dey UK.  Pentvars sana be member of de following Associations: Association of African Universities, Council for Advancement den Support of Education (CASE), USA, den Council of Independent Universities, Ghana.

## Demma Notable alumni

* Jacinta Ocansey, female stand-up comedian
* Nana Akosua Konadu, CEO den television host
* Joe Mettle, award-winning Ghanaian gospel musician
* Kweku Frimpong, Ghanaian oil den insurance businessman

## Sana spy

* List of universities insyd Ghana

## References



## External links

* National Accreditation Board
* Pentecost University College
* Church of Pentecost - Pentecost University